b'\n_START_ARTICLE_\nGrozljivka\n_START_PARAGRAPH_\nGrozljivka je filmski \xc5\xbeanr, ki posku\xc5\xa1a pri gledalcih izvabiti negativne \xc4\x8dustvene reakcije z izkori\xc5\xa1\xc4\x8danjem njihovih strahov. Pojavile so se v za\xc4\x8detku dvajsetega stoletja, najprej po literarnih delih avtorjev Edgarja Allana Poeja, Brama Stokerja in Mary Shelley. Tema\xc4\x8dnost in nadnaravne sile sta zna\xc4\x8dilni temi \xc5\xbeanra, ki se pogosto prepleta s fantazijo in trilerjem._NEWLINE_Grozljivke izkori\xc5\xa1\xc4\x8dajo gledal\xc4\x8deve no\xc4\x8dne more, strahove, gnus in strah pred neznanim. Zaplet pogosto vsebuje vdor zlobne sile, dogodka ali osebnosti v vsakdanji svet. Prevladujo\xc4\x8di tovrstni elementi so duhovi, nezemljani, vampirji, volkodlaki, demoni, eksplicitno nasilje, mu\xc4\x8denje, nevarne \xc5\xbeivali, \xc4\x8darovnice, po\xc5\xa1asti, zombiji, kanibali, psihopati in serijski morilci.'